Blankbarba ermitkolibro

La Blankbarba ermitkolibro (Phaethornis hispidus) estas malgranda specio de kolibroj en la familio Trokiledoj. Ĝi vivas en Bolivio, Brazilo, Kolombio, Ekvadoro, Peruo, kaj Venezuelo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. Species Lists of Birds for South American Countries and Territories.   Alirita la 24an de Aŭgusto, 2021

Taksonomio kaj sistematiko
La Blankbarba ermitkolibro estas monotipa.

Aspekto
La Blankbarba ermitkolibro estas ĉirkaŭ 13 ĝis 14 cm longa kaj pezas 4 ĝis 6 g. Ĉi tiu mezgranda ermitkolibro havas bronzverdajn suprajn partojn kun grizaj randoj sur la supravostaj kovriloj. La subaj partoj estas grizaj. La vizaĝo havas nigran "maskon" kun blanka superokulo kaj vanga strio; la centro de la gorĝo havas blankan strion. La ino havas identan plumaron sed pli mallongajn flugilojn kaj pli mallongan kaj pli kurban bekon ol la masklo.Hinkelmann, C., G. M. Kirwan, kaj P. F. D. Boesman (2020). White-bearded Hermit (Phaethornis hispidus), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirira la 1an de Decembro, 2021

Distribuo kaj habitato
La Blankbarba ermitkolibro troviĝas en Amazonio, de la Andaj antaŭmontoj de okcidenta kaj suda Venezuelo suden tra orienta Kolombio, Ekvadoro kaj Peruo ĝis nordorienta Bolivio, kaj orienten tra okcidento de Amazonia Brazilo. En alteco ĝi kutime atingas 850 m, sed estis registrita ĝis 1 200 m en Peruo. Ĝi estas birdo de humidaj pejzaĝoj. En la malaltebenaĵoj ĝi plejparte loĝas en regule inunditaj areoj, kiel laŭlonge de riveroj kaj en várzea-arbaro. Ĉe pli altaj altitudoj ĝi preferas ĉeriverajn arbarojn en la cerado kaj llanos.

Kutimaro
Movoj
Neniu informo pri la movoj de la Blankbarba ermitkolibro estis publikigita.

Manĝado
La Blankbarba ermitkolibro estas "kapto-linia" manĝanto kiel aliaj ermitkolibroj, vizitante cirkviton de vasta gamo da florplantoj por akiri nektaron. Ĝi ankaŭ konsumas malgrandajn artikulojn.

Reproduktado
La reproduktosezonoj de la Blankbarba ermitkolibro varias tra ĝia vasta teritorio, sed ne estas detale difinitaj. Kiel multaj ermitkolibroj, ĝi konstruas konusforman neston pendantan de la malsupra flanko de pendanta folio. La ovodemetado estas de du ovoj.

Voĉo
La kanto de la Blankbarba ermitkolibro estas "kontinua serio de altaj unuopaj notoj 'pip'. Ĝi estas tipe kantata de malalta ripozejo dum oni kolektiĝas ĉe masklarejo kun aliaj maskloj. Ĝia voko estas "mallonga eksplodema 'pip!'."

Statuso
La IUCN taksis la Blankbarban ermitkolibron kiel Malplej Zorgigan, kvankam ĝia populacio estas nekonata kaj supozeble malpliiĝas. Ĝi troviĝas en pluraj protektitaj areoj kaj ĝia "vasta distribuo kaj adaptiĝkapablo verŝajne signifas, ke la specio ne estas minacata."

 Referencoj 

 del Hoyo, J.; Elliot, A. & Sargatal, J. (editors). (1999). Handbook of the Birds of the World. Volume 5: Barn-Owls to Hummingbirds. Lynx Edicions. ISBN 8487334253

Eksteraj ligiloj

 Fotoj de Palventra ermitkolibro – Phaethornis anthophilus

Kategorio:Apodoformaj
Kategorio:Birdoj de Sudameriko
Kategorio:Birdoj de Kolombio
Kategorio:Birdoj de Brazilo
Kategorio:Birdoj de Panamo